In nomine sanctę et individuę Trinitatis. Amen. Notum sit omnibus tam futuris quam presentibus, quod ego Ugo de Borbona, dedi Deo et fratribus militie Templi Salomonis, pro redemptione anime mee et parentum meorum, pascua que domus de Jaenru habebat in pignore de me, pro blado, et si inter me et ipsis, de ipsis pascuis fuerant querimonię, omnes absolvi. Ut autem hoc meum donum firmum et inconcussum in perpetuum permaneret, rogavi dominum Ugonem de Rinel, ut presentem cartam sigilli sui impressione muniret, et etiam corroboravi hoc privilegium subscriptis testibus. Hujus rei testes sunt dominus Ugo de Rinel, dominus Arardus de la Ferté, dominus Gaufridus Morellus et filius ejus Arardus, et Ymbelinus, filius Auberti de Valle, et frater Guiardus Escoflel, in cujus manu facta fuit hec elemosina, in obsidione Accon, anno ab incarnatione Domini M°C°LXXXX°I°, indictione IX.